‘মত প্রকাশের স্বাধীনতা’ গুজরাতের এফআইআর খারিজ সুপ্রিম কোর্টে

ওয়েবডেস্ক: মত প্রকাশের স্বাধীনতা (Freedom of Speech and Expression)। স্মরণ করাল সুপ্রিম কোর্ট। কংগ্রেসের রাজ্যসভার সাংসদের বিরুদ্ধে এফআইআর (FIR) খারিজ। সুপ্রিম কোর্ট (Supreme Court) গুজরাত পুলিশের করা এফআইআর খারিজ করল। সোশ্যাল মিডিয়ায় (Social Media) সাংসদ ইমরান প্রতাপগার্হি (Imran Pratapgarhi) একটি কবিতা আপলোড করেছিলেন। সেই কবিতার আবহে একটি গান বাজে। যা নিয়ে বিতর্ক। তাতেই এফআইআর হয়। গুজরাত হাইকোর্ট ১৭ জানুয়ারি এফআইআর বহাল রেখেছিল। চিন্তা ও মত প্রকাশের স্বাধীনতা স্বাস্থ্যবান সভ্য সমাজের সম্পৃক্ত অংশ। এটা ছাড়া মর্যাদার জীবন যাপন করা সম্ভব নয়। যা সংবিধানের ২১ নম্বর আর্টিকলে রয়েছে। সাহিত্য, কবিতা, নাটক, শিল্পকলা, হাস্যরস জীবনকে সমৃদ্ধ করে। শুক্রবার বিচারপতি এএস ওকা, উজ্জ্বল ভুঁইয়ার বেঞ্চ এমনই জানিয়েছে।

আদালত জানিয়েছে, আমাদের ৭৫ বছরের সাধারণতন্ত্র। আমাদের গণতন্ত্র এতটা নড়বড়ে নয়। কবিতা আবৃত্তি, যে কোনও ধরনের বিনোদন, যেমন স্ট্যান্ডআপ কমেডিকে বিভিন্ন সম্প্রদায়ের মধ্যে ঘৃণা ছড়াতে পারবে। একইসঙ্গে সুপ্রিম কোর্ট পুলিশকে জানিয়েছে মত প্রকাশের স্বাধীনতার ক্ষেত্রে যে ‘রিজনেবল রেস্ট্রিকশন’-এর কথা বলা রয়েছে সংবিধানে। তা যেন রিজনেবল অর্থাত যুক্তিগ্রাহ্য হয়। তা কল্পনার না হয়। বা বাধা দেওয়ার জন্য যেন না হয়। পুলিশকে সংবেদনশীল হতে বলেছে সর্বোচ্চ আদালত।  কমেডিয়ান কুনাল কামরার বিতর্কের মধ্যে এই ঘটনা। মহারাষ্ট্রের প্রাক্তন মুখ্যমন্ত্রী একনাথ শিন্দেকে প্যারোডিতে তাঁর  বেইমান মন্তব্যে তীব্র বিতর্ক তৈরি হয়।

আরও পড়ুন: বিচারপতির বাড়িতে টাকা: এফআইআরের আর্জি খারিজ সুপ্রিম কোর্টে

দেখুন অন্য খবর: